CELEX: 32010R0455
Language: bg
Date: 2010-05-26 00:00:00
Title: Регламент (ЕС) № 455/2010 на Комисията от 26 май 2010 година относно класирането на някои стоки в Комбинираната номенклатура

27.5.2010   
            
            
               BG
            
            
               Официален вестник на Европейския съюз
            
            
               L 128/3
            
         РЕГЛАМЕНТ (ЕС) № 455/2010 НА КОМИСИЯТА
   от 26 май 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 май 2010 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Уред, състоящ се от заменяем ултравиолетов светлинен източник, отражател, затвор, орган за управление на интензитета и таймер за затвора в кутия (т.нар. насочен ултравиолетов светлоизточник) с външни размери 311 × 160 × 227 mm. Кутията е снабдена с дръжка за носене, органи за управление и неподвижен светловод.
                  Уредът се използва във фотохимичен процес, т.нар. „вкоравяване с ултравиолетови лъчи“, за повърхностна обработка на различни светлочувствителни материали с ултравиолетови лъчи, по-специално за немеханично втвърдяване на различни материали и покрития чрез управляемо ултравиолетово излъчване.
               
               
                  8543 70 90
               
               
                  Класирането се определя от разпоредбите на Общи правила 1 и 6 за тълкуване на Комбинираната номенклатура и от описанието на кодове по КН 8543, 8543 70 и 8543 70 90.
                  Класиране в позиция 8479 като машина със специфична функция, неупомената, нито включена другаде в глава 84, се изключва, тъй като втвърдяването не включва механична работа, а е резултат от фотохимичен процес. Съответно уредът следва да се счита за оборудване за ултравиолетово облъчване с общо промишлено предназначение (виж също обяснителните бележки към хармонизираната система за позиция 8543, четвърта алинея, точка 11).
                  Следователно уредът се класира под код 8543 70 90 по КН – други електрически машини и апарати със специфични функции, неупоменати или включени другаде в глава 85.